《钱史开府奉祠归四明》
宋代·李洪

主眷方隆便乞身，共钦勇退解枢钧。
湖山胜概神仙宅，文武崇勋社稷臣。
未许赤松陪杖屦，却须黄阁再经纶。
苍生指日为霖雨，仄耳宣麻宠数新。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。